
MØTEREFERAT 

Brukerutvalget ved Nav Narvik
												

Møtedato: 	Tirsdag 25.08.26 kl 14.00- 15.30
Møtested:	Nav Narvik, møterom Svarta Bjørn

Til stede: 	Medlemmer: Barbro Holmstad (leder), Nils Ragnar Jenssen, Ruth Pedersen, Renèe Tennås og Rudi Olsen (Nav- leder)
Koordinator: Karen Nyborg

Frafall: 		Lene Edvardsen (stedfortreder for Marlene F. Frantzen)		
												

Saksliste:	

BU – 14/26	Godkjenning av innkalling og saksliste

Vedtak:		Brukerutvalget godkjente innkalling og saksliste.
		Antall stemmer: 5

BU – 15/26	Godkjenning av referat fra Brukerutvalgets møte den 10.06.26

Vedtak:	Brukerutvalget godkjente referatet. 
		Antall stemmer: 5

BU – 16/26	Informasjonssak: Møte med Narvikfjellet AS
Det informeres om at Narvikfjellet AS ikke har mulighet til å prioritere et møte med oss i august, men at de gjerne vil møte oss på et senere tidspunkt. Leder og koordinator holder kontakt med Narvikfjellet og arbeider for et møte i november`26, evt februar`27.

Nav- leder opplyser at skipresident Roger Finjord ønsker å se på hvordan frivillige og andre kan bidra til Narvik VM 2029, og at Nav- leder ønsker å ta dette opp med Narvikfjellet AS. 
Innspill om at når man inviterer frivillige er det viktig å tilby ulike muligheter, slik det kan passe for flere å bidra.

BU – 17/26	Informasjonssak: Medvindkonferansen 2026
Nav Narvik arrangerer Medvindkonferansen 2026 den 10.11.26 ved Quality Hotel Grand Royal i Narvik.
Konferansen har ulike temaer hvert år og tema for 2026 er: «Ka f#@n e`du redd for?». 
Temaet handler om at arbeidsgivere ikke må være redd for å satse på ungdommer. 
For 2025 var temaet: «Du må beise sjarken eller så søkk han» og da handlet det om at arbeidsgivere må ta vare på sine ansatte.
Informasjon om konferansen og forberedelser for konferansen ved Nav- leder, som viser en presentasjonsvideo. 
Brukerutvalget får informasjon om Markedsteamet ved Nav Narvik, som er gode ambassadører for Nav Narvik og som blant annet arbeider med Medvindkonferansen, sammen med de andre ansatte ved Nav Narvik. Arbeidet med Medvindkonferansen pågår gjennom hele året og styres av et eget årshjul.

Hva er det som gjør at enkelte arbeidsgivere er redd for å ta inn ungdommer? Og hvorfor er det slik at det stilles store krav, for eksempel både gjennomført skolegang mm, for å betjene kassen i dagligvarebutikk?
Innspill om at erfaring fra næringsliv viser at mange ungdommer helst ønsker 100% stillinger, og at de ikke nødvendigvis er så interessert dersom de tilbys stillinger av lavere størrelse, for eksempel 20%.

Alle brikker til konferansen er per nå enda ikke på plass, og Brukerutvalget får blant annet gi innspill om hvilket av de aktuelle forsidebildene som passer best til konferansen. Fra Brukerutvalget kommer det innspill om at det må være mangfold blant personene som avbildes til forsidebildet (og eventuelle andre bilder som brukes i konferansen).
De første billettene slippes ila dagen i dag.

Det gis informasjon om foredragsholdere på konferansen ved at presentasjonsvideoer av hver enkelt avspilles. Kjøreplanen for konferansen i 2023 vises frem som et eksempel på hvordan selve konferansen legges opp, og viser at alt som skal skje er planlagt ned til hvert minste sekund.

Bakgrunnen for at Nav Narvik arbeider med Medvindkonferansen er for å øke omdømmet, samt sette fokus på de ulike temaer som velges hvert år.

BU – 18/26	Tema 2026
Koordinator informerer om at de fagpersonene vi ønsket kunne delta sammen med oss i dag for å belyse temaet dessverre ikke hadde mulighet.
Koordinator har vært i kontakt med organisasjonen Mental Helse for å undersøke hva de kan bistå med i forhold til temaet vårt. Organisasjonen har arbeidsgivertelefonen (116 123, tast 3), som er en gratis og anonym tjeneste som gir råd til både arbeidsgivere og ansatte. Videre arbeider Mental Helse med utvikling av et kurs for arbeidsgivere om temaet psykisk helse, og Nav Narvik vil få tilsendt informasjon når dette er klart.
Verdensdagen for psykisk helse er 10.10.26, og tema for i år er «Tillit er beredskap#HverHandlingTeller»
.
		
Innspill om at Brukerutvalget kan undersøke med Hjelpemiddelsentralen om de kan bistå oss i forhold til temaet. Leder og koordinator tar kontakt med Hjelpemiddelsentralen og undersøker om de har mulighet for å bidra inn i ca ½ time på neste møte, som avholdes 24.11.26.
Innspill om at det er store ulikheter når det gjelder psykisk helse. Det er stor forskjell på hva vedkommende kan klare og hva vedkommende absolutt ikke kan klare. Erfaring med at hjemmebesøk er positivt, samt at det handler om å finne de riktige øyeblikkene for å prate. Ofte er det enklere å prate og åpne seg dersom man gjør en aktivitet sammen, for eksempel kjøretur, gå tur sammen, ta oppvasken sammen mm.
Forebygging er viktig, og kunnskapen bør komme allerede i skolealder. I oktober skal Mental helse avholde konferanse på Narvik kino, samt et arrangement på Narvik bibliotek i forbindelse med verdensdagen for psykisk helse.

Informasjon fra Nav- leder om at Nav Narvik v/kompetanseteamet for økonomisk råd og veiledning arbeider med temaet gjeld og økonomi ut fra et perspektiv på psykisk helse. Økonomi er en viktig faktor i forhold til psykisk helse, og det arbeides også med temaet levekårsbevisste barnehager.

Innspill om at den lange ventetiden for å få hjelp og undersøkelser i helsesystemet bidrar til å øke psykisk uhelse. Ofte er man sykemeldt og utenfor arbeidslivet i lang tid, i påvente av innkalling til undersøkelse og svar på denne. Erfaring fra arbeidsliv viser at det kan gå uforholdsmessig lang tid med sykemelding for et helseproblem som lett lar seg løse så snart diagnose er  stilt. 

Innspill fra Nav- leder om at det er viktig for egen psykisk helse at den sykemeldte selv holder kontakt med arbeidsplassen, for eksempel komme til arbeidsplassen og delta på lunsj, ta en kaffekopp, være med på sosiale arrangement mm. 
Innspill om at arbeidsgivere opplever at ansatte tror de ikke kan komme innom jobb når de er sykemeldte, og at arbeidsgivere må være bevisste på å ha kontakt med de sykemeldte.

Tema for 2027:
Vi må allerede nå begynne å tenke på hva som kan være tema for 2027. 
Innspill på om vi kan snu på det temaet som vi har for 2026, og at temaet blir fra et ansattperspektiv istedenfor fra et leder-/arbeidsgiverperspektiv. 
Tema for 2027  vil i så fall bli: Når psykisk helse påvirker arbeidsevnen, ut fra et ansattperspektiv.
	

BU – 19/26	Eventuelt
To saker er meldt inn i starten av møtet, i tillegg ble enda en sak presentert underveis ila gjennomgangen.

		Sak 1- Informasjonssak: Arctic Race of Norway
Nav- leder informerer om hvordan Nav Narvik er en del av Arctic Race of Norway. Etter avtale er Nav en samfunnspartner til ARN.
I 2026 var Nav- ansatte med i karavanen samt på stands i ARN Village. I forbindelse med ARN 2026 brandet Nav Narvik om fra rød til rosa farge. Fargeskiftet handlet om å skape en nærere relasjon til de menneskene Nav skulle møte, og ga Nav mulighet til å informere om hva Nav kan tilby og hjelpe med.
Underveis i sykkelrittet ble det arrangert ulike aktiviteter og konkurranser i regi av Nav. På Sortland var det for eksempel mulighet til å kaste våt svamp på Nav- leder Sortland, og i Narvik utførte Nav- leder ved Nav Narvik militært baklengsstup. Det handler om å by på seg selv.

Sak 2 – Melding fra kommunikasjonsansvarlig ved Nav Nordland
I e- post til alle Nav- kontor i Nordland i august`26 har kommunikasjonsansvarlig ved Nav Nordland oppfordret til å opprette Brukerutvalg i flere Nav- kontor.
Nav Narvik ble i e- posten trukket frem som eksempel på hvordan man kan få et Brukerutvalg til å fungere.

Sak 3- Nav Narvik har søkt om to nye prosjekter
Det ene prosjektet handler om å ha miljøarbeider/vaktmester samt en bil som kan kjøre rundt i kommunen og hjelpe mennesker med praktiske gjøremål, eventuelt hjelpe med å søke om tjenester eller gi annen relevant informasjon. Det er planlagt at prosjektet kan hete «På vei til deg» eller «Nav på hjul» og formålet er å hjelpe mennesker til å bo lengre hjemme, eventuelt bidra til å skaffe mer egnet bolig mm.
Innspill fra Brukerutvalget på om Nav har tenkt på frivilligheten i forbindelse med dette prosjektet. 
Ønskelig at de skal få lønn og gode vilkår.
Erfaring viser at å møte mennesker i deres eget hjem gir mulighet for bedre kontakt, og det vil derfor være enklere å hjelpe den enkelte, eventuelt sette den enkelte i stand til å få hjelp.

Det andre prosjektet handler om å ansette sykepleiere i Nav- kontoret. Disse skal ikke arbeide på Nav- kontoret, men skal i samarbeid med jobbspesialister fra Nav Narvik arbeide på sykehjem. Prosjektet handler om å gi opplæring til de kandidatene som er aktuelle for slikt arbeid. Bakgrunnen er at det er et gjentakende problem at det ikke er kapasitet ved de ulike enhetene til å gi opplæring. Planen er at Hjelpemiddelsentralen skal bistå.
Prosjektet kalles «Helsehack».




Kontaktinformasjon medlemmer i Brukerutvalget ved NAV Narvik

Nils Ragnar Jensen	: 90 03 68 14 – nrj@narvikguten.no
Marlene F. Frantzen	: 95 25 84 79 – marlene.frantzen@scandichotels.com
Ruth Pedersen		: 91 30 31 55 – ruthpede53@gmail.com
Barbro Holmstad		: 99 56 32 58 – batholms@online.no
Renée Tennås		: 90 58 01 26 – renee.tennas@lhl.no 
Lene Edvardsen		: 41 23 51 20 -  lene.edvardsen@scandichotels.com
Rudi Olsen 		: 92 63 68 39 – rudi.andre.olsen@nav.no
Karen Nyborg		: 41 26 72 17 – karen.nyborg@nav.no 

